Diari Oficial de la Generalitat Valenciana


Sumari del DOGV 7777, del 09-05-2016 (2016/3049)

Convocatòria d'Assemblea General ordinària.
-------------------------------------------

### Dades del document

Número de DOGV
:   7777

Data del DOGV
:   09-05-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/3049


Organisme emissor
:   Caixa Rural Torrent, COOP Crèd. V.

Tipus de document
:   Convocatòria

Convocatòria d'Assemblea General ordinària. [2016/3049]  
En compliment de l'acord adoptat pel Consell Rector d'aquesta entitat en la sessió de data 28 d'abril de 2016, i de conformitat amb el que legalment i estatutàriament s'ha establit, es convoca a tots els socis d'aquesta caixa rural per a celebrar Assemblea General ordinària, el pròxim dia 25 de maig de 2016, en domicili social, situat a Torrent, avinguda al Vedat, número 3, a les 18.30 hores en primera convocatòria i a les 19.00 hores en segona, a fi de tractar dels diferents punts del següent  
  
Ordre del dia  
  
1. Confecció de la llista d'assistents i constitució de l'Assemblea General.  
2. Informació general del president de Caixa Rural Torrent.  
3. Examen i aprovació de la gestió social, dels comptes anuals i l'informe de gestió de l'entitat corresponents a l'exercici 2015.  
4. Aprovació, si escau, de la proposta de distribució dels resultats de l'exercici 2015.  
5. Aprovació, si escau, de la liquidació del pressupost d'ingressos i despeses del fons de formació i promoció cooperativa de l'exercici anterior i pla d'inversions i despeses d'aquest fons per a l'exercici en curs.  
  
Autorització al Consell Rector perquè tinga facultats en l'àmbit de la gestió del fons de formació i promoció cooperativa respecte del pressupost de 2017 fins a la celebració de la pròxima Assemblea General ordinària.  
6. Aprovació de la retribució de les aportacions socials corresponents a l'exercici de 2016; ratificació dels pagaments a compte realitzats en el 2015.  
Delegació en el Consell Rector, fins a la celebració de l'Assemblea General ordinària de l'any 2017, per a la fixació del tipus d'interès de les aportacions al capital social, temps i forma de pagament.  
7. Nomenament i si escau renovació dels auditors de comptes.  
  
8. Examen i aprovació si escau de la proposta de normes que complementen l'article 43 dels Estatuts Socials de Caixa Rural Torrent SCCV, per al procés d'elecció de membres del Consell Rector.  
  
9. Informació sobre la resolució pel Consell Rector dels expedients sancionadors a socis per incompliment de les seues obligacions econòmiques i del deure participar en l'activitat econòmica de Caixa Rural Torrent en els termes previstos en els articles 16 i 17 dels estatuts socials.  
10. Suggeriments i preguntes en relació amb els assumptes de la convocatòria.  
11. Aprovació immediata de l'acta per la mateixa Assemblea, o en defecte d'això designació de dos socis ?amb els seus suplents- per a l'aprovació ulterior d'aquella, juntament amb el president, dins dels 15 dies següents.  
  
Torrent, 28 d'abril de 2016.- El president del Consell Rector: Vicente Peiró Villarroya.  
  
Nota. D'acord amb el que es disposa en els articles 26 i 34 del Decret Legislatiu 2/2015, de 15 de maig, del Consell, pel qual s'aprova el Text Refós de la Llei de Cooperatives de la Comunitat Valenciana, i en l'article 18 del Reial Decret 84/1993, de 22 de gener, els comptes anuals, l'informe de gestió, l'informe d'auditoria, i els altres documents referents a les restants propostes sobre les quals ha de decidir l'Assemblea, es troben a la disposició dels socis en el domicili social de l'entitat, on podran ser examinats, de 10.00 a 12.00 hores, durant tots els dies hàbils següents al dia de l'anunci d'aquesta convocatòria, excepte dissabtes, i fins al dia de celebració de l'Assemblea. Els socis tenen dret a rebre gratuïtament, prèvia sol·licitud per escrit, còpia dels documents esmentats, així com l'ampliació de tota la informació que consideren necessària en relació amb els punts de l'ordre del dia.  
La delegació de representació i vot en un altre soci o en parents d'acord amb els límits que fixa l'article 37 dels estatuts socials haurà de realitzar-se en el document oficial remès a cada soci al seu domicili, o en defecte d'això un duplicat expedit per l'oficina, en el qual consta la identitat d'aquest i el nombre de soci i ser validada la signatura del representat davant el director o interventor de qualsevol de les oficines de la Caixa Rural Torrent en l'horari de 09.00 a 14.00 hores des de la data de publicació en el Diari Oficial de la Comunitat Valenciana fins al mateix dia de la celebració de l'Assemblea General ordinària, sense que s'admeten en l'Assemblea General delegacions que no complisquen aquests requisits.